Document ID: /roh_data/filtered/fineweb-2-filterrobots_roh.jsonl.gz/53019

OCCURENZAS ELL'OGNA STAD 2022
VIERS TSCHIEL AVIERT
SAULT + MUSICA
REPRISA
Urezi e dracca han sfurzau nus da disloccar a cuorta vesta las duas producziuns dall'OGNA ella halla dalla fabrica da ponn.
Per las artistas ed igl artist ei quei stau ina gronda sfida. Enteifer cuort temps hans els stuiu adattar lur program alla situaziun dil local ed a sia acustica.
Nus lein risguardar lur giavisch da saver presentar lur program inscenaus a post per l'OGNA e possibilitar ina reprisa.
Nus envidein Vus da sustener quei event cun ina donaziun.
DONAZIUN ONLINE
DONAZIUNS VIA BANCA
IBAN <iban-pii>
Banca Raiffeisen Cadi, Mustér, Konto Nr. 66734.74, Swift Raifch22
VIERS TSCHIEL AVIERT
Estelle Costanzo, harpa
Alicja Pilarczyk, violina
Hillel Perlman + Wilma Puentes Linares, sault
Emilie Cottam, decor
"Cura che jeu entrel ell'OGNA hai jeu adina in sentiment da sturnezi e vegnel tschaffada dalla dimensiun dalla sculptura. Mi'egliada serenta buca vid las preits cun ses gronds maletgs, mobein cuntinuescha ensiviars sur las preits aultas viers las tschemas dils cuolms, viers tschiel e nibels", di la harpinista Estelle Costanzo.
PARTENARIS + PROMOTURS
Trun Turissem
Vischnaunca Trun
Promoziun da cultura, Cantun Grischun
Fondation Nestlé pour l'Art
Raiffeisen Cadi
Boner Stiftung für Kunst und Kultur
Stiftung Dr. Valentin Malamoud
Stiftung Jacques Bischofberger
Stiftung Casty-Buchmann
Repower Glion
OGNA - IN FENOMEN ACUSTIC
L'OGNA da Matias Spescha ei buca mo ina tribuna fascinonta sut tschiel aviert mobein era in truc da resonanza da tempra speciala per artists, musicists e chors.
La fuorma unica digl interiur cun 48 m lunghezia, 30 m ladezia e 5.5 m altezia creescha ina atmosfera ed acustica extraordinaria.
La Fundaziun OGNA selegra da beneventar numerusas visitadras e numerus visitaders a caschun da concerts ed events en quei spazi tut aparti.
NOVS TERMINS DILS EVENTS 2022
Abonei il newsletter. Aschia savein nus informar Vus ad uras davart ils termins actuals.
VIADI TIER LA SCULPTURA
Cun mieds publics / a pei: Naven dalla staziun RhB Trun viers ost sper la renomada caplutta da s. Onna ora, lu dretg sur la lingia da viafier en direcziun dil campadi e suenter il flum puspei a
dretg.
Cun auto: neu da Cuera tochen all'entrada dil vitg, tiel muossavia Campadi / Ogna seniester e sur ils binaris dalla Viafier retica, silsuenter a dretg. Pusseivladads da parcar sper la plazza da giug d'affons ni spel campadi.